Sveučilište u Zagrebu

Filozofski fakultet

Udruga Klub studenata pedagogije Filozofskog fakulteta u Zagrebu

Zagreb, 15.04.2020.

**ZAPISNIK NASTAVKA 8. REDOVNE SJEDNICE KSP-a**

koji se održao 14.04.2020. s početkom u 17:00 sati putem online aplikacije 'Zoom'.

Prisutni članovi: Ivan Goletić, Jakša Milatić, Anton Premec, Ana Šestanović, Lana Krajačić, Ana Haramustek, Lora Pivac, Filip Bosnar, Nikolina Brcko

Predsjedavatelj: Ivan Goletić

Zapisničar: Jakša Milatić

Prijedlog dnevnog reda:

1. Izbor zapisničara
2. Verifikacija zapisnika
3. Izvještaji radnih skupina

Dnevni red jednoglasno usvojen.

1. Za zapisničara se javlja Jakša Milatić.

2. Zapisnici 6. i 7. Redovne sjednice i dalje nisu dovršeni te se ne mogu verificirati. Ivan Goletić apelira da se dovrše što prije kako bi se mogli verificirati. Ostali se slažu.

3. Izvještaji radnih skupina

Radna skupina za web stranicu izvještava da je web stranica gotova. Ivan pohvaljuje vrijedan rad skupine. Nikolina izvještava kako je putem elektroničke pošte poslala upit SC-u u vezi dostupnosti financijskih sredstava te potencijale prenamjeni istih u slučaju otkazivanja ili odgađanja konferencije *Sutra dolazi danas* u organizaciji KSP-a zbog krize izazvane korona virusom.

Lora izvještava kako je napisala primjere mogućih pitanja za studente u vezi reforme studija. Raspravlja se kako to učiniti pristupačno studentima i odlučuje se da će se anketa staviti na web stranicu što će se onda dodatno promovirati putem društvenih mreža. Razgovara se kako treba urediti pitanja te se sljedećih sat vremena pitanja zajednički preformuliraju i uređuju. Nadalje, raspravlja se o tome da li treba anketu slati profesorima kako bi se dobilo njihovo mišljenje i odlučuje se kako će se anketa poslati samo profesoru Komaru kao pročelniku odsjeka. Lora i Filip javljaju se za tu dužnost.

Raspravlja se o tome koji plakat će se izabrati za konferenciju *Sutra dolazi danas.* Dogovara se kako će Anton do sutra, 15.04.2020., isprobati još nekoliko ideja te da će se do podne klub odlučiti za neku opciju.

Dogovara se da će radna skupina za promociju sutra, 15.04.2020., na Facebooku i Instagramu objaviti tekst za natječaj te plakat.

Ivan zatvara sjednicu u 18.45 sati.

Predsjednik Kluba Zapisničar:

Ivan Goletić Jakša Milatić